CELEX: 32022R0826
Language: da
Date: 2022-05-23 00:00:00
Title: Kommissionens delegerede forordning (EU) 2022/826 af 23. marts 2022 om berigtigelse og ændring af Europa-Parlamentets og Rådets forordning (EU) 2019/1241 for så vidt angår undtagelser vedrørende rødspættekassen

30.5.2022   
               
               
                  DA
               
               
                  Den Europæiske Unions Tidende
               
               
                  L 147/22
               
            
         KOMMISSIONENS DELEGEREDE FORORDNING (EU) 2022/826
         af 23. marts 2022
         om berigtigelse og ændring af Europa-Parlamentets og Rådets forordning (EU) 2019/1241 for så vidt angår undtagelser vedrørende rødspættekassen
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/1241 af 20. juni 2019 om bevarelse af fiskeressourcerne og beskyttelse af marine økosystemer ved hjælp af tekniske foranstaltninger, om ændring af Rådets forordning (EF) nr. 1967/2006 og (EF) nr. 1224/2009 og Europa-Parlamentets og Rådets forordning (EU) nr. 1380/2013, (EU) 2016/1139, (EU) 2018/973, (EU) 2019/472 og (EU) 2019/1022 og om ophævelse af Rådets forordning (EF) nr. 894/97, (EF) nr. 850/98, (EF) nr. 2549/2000, (EF) nr. 254/2002, (EF) nr. 812/2004 og (EF) nr. 2187/2005 (1), særlig artikel 15, stk. 2, og
         ud fra følgende betragtninger:
         
                     (1)
                  
                  
                     Forordning (EU) 2019/1241 om bevarelse af fiskeressourcerne og beskyttelse af marine økosystemer ved hjælp af tekniske foranstaltninger indeholder en fejl i bilag V, del C, som skal berigtiges.
                  
               
                     (2)
                  
                  
                     I betragtning 5 i delegeret forordning (EU) 2021/1160 (2) henvises der til »snurrevod«, ligesom der i den tilsvarende bestemmelse i bilaget henvises til »snurrevod«. Da der i artikel 6, nr. 18, i forordning (EU) 2019/1241 ikke skelnes mellem snurrevod og skotske snurrevod/»flyshootere«, kan bestemmelsen i bilag V i sin nuværende form derfor fortolkes således, at den finder anvendelse på både snurrevod (SDN) og skotsk snurrevod (SSC), hvilket ikke er korrekt.
                  
               
                     (3)
                  
                  
                     Delegeret forordning (EU) 2021/1160 er baseret på en fælles henstilling, der blev forelagt den 19. oktober 2020 af Belgien, Danmark, Tyskland, Frankrig, Nederlandene og Sverige (Scheveningengruppen), der har en direkte interesse i spørgsmål vedrørende fiskeriforvaltning i Nordsøen. I den fælles henstillings afsnit 3.1.2 skelnes der specifikt mellem snurrevod, der hales ind, mens fartøjet ligger for anker (SDN), og skotsk snurrevod, hvilket bekræfter, at medlemsstaterne havde til hensigt, at den ønskede undtagelse kun skulle gælde for snurrevod (SDN).
                  
               
                     (4)
                  
                  
                     I STECF's vurdering, hvori det konkluderes, at indførelsen af den specifikke undtagelse for snurrevod ikke forventes at få nogen væsentlig indvirkning på beskyttelsesniveauet i området, henvises kun til »snurrevod« (redskabskode SDN (3)) og ikke til »skotsk snurrevod« eller »flyshootervod/flydragervod« (redskabskode SSC ( (3))).
                  
               
                     (5)
                  
                  
                     Bilag V til forordning (EU) 2019/1241 bør derfor berigtiges for at præcisere, at den foreslåede undtagelse kun gælder for de snurrevod, der hales ind, mens fartøjet ligger for anker (snurrevod (redskabskode SDN)).
                  
               
                     (6)
                  
                  
                     Eftersom foranstaltningerne i denne forordning har direkte indvirkning på planlægningen af EU-fartøjernes fangstsæson og de dertil knyttede økonomiske aktiviteter, bør forordningen træde i kraft umiddelbart efter offentliggørelsen —
                  
               VEDTAGET DENNE FORORDNING:
         
            Artikel 1
            Forordning (EU) 2019/1241 berigtiges som anført i bilaget til nærværende forordning.
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. marts 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 198 af 25.7.2019, s. 105.
         
            (2)  Kommissionens delegerede forordning (EU) 2021/1160 af 12. maj 2021 om ændring af Europa-Parlamentets og Rådets forordning (EU) 2019/1241 for så vidt angår brislingekassen og rødspættekassen i Nordsøen (EUT L 250 af 15.7.2021, s. 4).
         
            (3)  Bilag XI til Kommissionens gennemførelsesforordning (EU) nr. 404/2011 af 8. april 2011 om gennemførelsesbestemmelser til Rådets forordning (EF) nr. 1224/2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (EUT L 112 af 30.4.2011, s. 64).
      
      
         
            BILAG
            I del C i bilag V til forordning (EU) 2019/1241 foretages følgende ændringer:
            
                        1)
                     
                     
                        Punkt 2.2, litra d), affattes således:
                        
                                    »d)
                                 
                                 
                                    fartøjer, hvis maskineffekt overstiger 221 kW, og som anvender snurrevod, der hales ind, mens fartøjet ligger for anker (snurrevod — SDN), forudsat at sådanne fartøjer overholder reglerne for maskestørrelser i dette bilags del B, punkt 1.1.«